રાધિકા આપ્ટેની ફિલ્મ ‘ફોબિયા’માં વાત મહેકની છે. મહેકની લાઇફમાં એક ઘટના એવી ઘટે છે કે જેને લીધે મહેકના મનમાં ડર પેસી જાય છે અને તે ઘરની બહાર નીકળવાનું બંધ કરી દે છે. મહેક એવું જ ધારી બેસે છે કે તે હવે ઘરની બહાર નીકળશે તો તેની સાથે ફરીથી એવી જ ઘટના ઘટશે અને આ ભય વચ્ચે તે પોતાની જાતને એક ઘરમાં બંધ કરી દે છે. જોકે કેટલાક સંજોગોને કારણે મહેકે ઘર બદલવું પડે છે અને મહેકની લાઇફમાં ચેન્જ આવે છે. આ નવા ઘરમાં મહેકને ઘરની અંદર પણ ડર લાગવો શરૂ થાય છે. આ ડર ખોટો નથી, ઘરમાં એવી જ પ્રક્રિયા ચાલી રહી છે જે વિચિત્ર છે. મહેક માટે હવે જિંદગી દોજખ બની જાય છે.